23.2.2023
DA
Den Europæiske Unions Tidende
L 58/1471 COMMISSION PILOTPROJEKTER
KAPITEL PP 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PP 07 22
(fortsat)
PP 07 22 05
(fortsat) — give målrettet og skræddersyet støtte til uafhængige lokale, regionale medier og samfundsmedier, der allerede er eller er ved at blive "nyhedsørkener".
Støtten bør fokusere på eller omfatte vedtagelsen af nye teknologier såsom AI, data og lignende af lokale og regionale medier samt samfundsmedier, som sektoren endnu ikke er tilstrækkeligt rustet til at tage hånd om.
PP 07 23
2023
PP 07 23 01
Pilotprojekt - Europæisk portal for TV- og videonyheder til borgerne, der muliggør streaming, søgning og oversættelse af europæiske TV- og videonyheder og politiske dokumentarprogrammer, der produceres eller transmitteres af akkrediterede offentlige og private medier i medlemsstaterne
Tal (Opdelte bevillinger) Bevillinger 2023 Forpligtelser
2 500 000
Bevillinger 2022
Betalinger
Forpligtelser
Betalinger
Gennemførelse 2021 Forpligtelser
Betalinger
625 000
Anmærkninger
Et velfungerende offentligt rum er afgørende for ethvert demokrati.
I øjeblikket dominerer nogle få magtfulde selskaber uden for Europa imidlertid det digitale offentlige rum i Europa.
Pilotprojektet - "Europæisk portal for TV- og videonyheder til borgerne" har til formål at bidrage til et velfungerende offentligt rum, som entydigt udstyrer borgerne med en tilgængelig videostreamingplatform for hele Europa og et fælles adgangspunkt til nyheder og dokumentarfilm af høj kvalitet - i overensstemmelse med europæiske værdier og nødvendigt for at deltage i europæisk demokrati på tværs af grænserne og i deres egen medlemsstat.
Med henblik herpå vil det skabe en fælles streamingplatform for TV- og videonyhedsindhold, som er direkte tilgængelig for europæiske målgrupper og borgere, som giver dem mulighed for at søge efter alt indhold, der leveres af offentlige og private registrerede medier i medlemsstaterne, og som leverer oversatte undertekster på alle EU-sprog af disse nyheder og disse dokumentarfilm.
Den Europæiske portal for TV- og videonyheder for borgerne vil ikke være en TV-station, men en neutral platform i ordets grundlæggende betydning.
Den vil således ikke levere redaktionelle tjenester og være rent infrastruktur- og teknologiorienteret, da det indhold, der skal streames på portalen, vil blive leveret af de mange og varierede egenproduktioner af nyheder og dokumentarfilm fra de mange registrerede medier i medlemsstaterne.
Med henblik herpå vil den søge at etablere en teknologialliance og en indholdsalliance mellem interesserede medieaktører i medlemsstaterne.
Mens en række EU-foranstaltninger har til formål at forbedre den redaktionelle kapacitet og skabelsen af indhold, vil dette pilotprojekt søge at indtage en anden vinkel.
Portalen vil være rettet mod borgerne og være neutral i den forstand, at den ikke vil træffe redaktionelle beslutninger om det indhold, som leveres af medlemsstaternes offentlige og private akkrediterede medier.
Brugergenereret og uafhængige producenters indhold vil være tilgængeligt på platformen fra starten, for så vidt et sådant indhold tidligere er blevet sendt via offentlige eller private akkrediterede medier i Unionen.
I anden fase bør der udformes og afprøves procedurer og regler, så uafhængige skabere og brugergenereret indhold kan bidrage direkte til portalen, samtidig med at princippet om, at portalen ikke foretager redaktionel kontrol, opretholdes.
Dette princip er afgørende for at sikre portalens kvalitet, pålidelighed og uafhængighed samt neutralitet.
Akkrediteret indhold udelukkes kun fra transmission via portalen, hvis det ikke overholder principperne vedrørende Unionens værdier, og der vil blive indført de nødvendige mekanismer til at sikre indholdsmæssig uafhængighed.